ПРОТОКОЛ №19
ОТ ЗАСЕДАНИЕ НА КОМИСИЯТА ПО АТЕСТИРАНЕТО 
И КОНКУРСИТЕ ПРИ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН., ДВ, БР. 106/22.12.2023 Г.), НАСРОЧЕНО НА 17.06.2024 г.

ПРИСЪСТВАТ: Вероника Имова, Олга Керелска, Атанаска Дишева, Стефан Гроздев, Деспина Георгиева, Румяна Илиева, Владимир Руменов, Диана Добрева, Николай Николов

Отсъства: Драгомир Кояджиков

На заседанието присъстват: 
Антонина Попова – директор на дирекция „Конкурси на магистрати“;
Цветанка Тиганчева – началник-отдел „Конкурси на съдии“;
Николина Георгиева – началник-отдел „Атестиране на съдии“;

Протоколирал: Илина Йосифова

РАЗНИ

Р-1. ОТНОСНО: Проекти  на становища по чл. 169, ал. 1 от ЗСВ във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - председател на Военен съд -  София, във връзка с открита процедура за избор, който ще се проведе на 02.07.2024 г. 

1. Проект на становище за притежаваните професионални качества на Недко Цолов Петров- административен ръководител-председател на Районен съд - Ботевград;  

2. Проект на становище за притежаваните професионални качества на полк. Мадлен Георгиева Димитрова - Гебрева - изпълняващ функциите „административен ръководител-председател“ на Военен съд - София.  
 
3. Проект на становище за притежаваните професионални качества на полк. Христо Ценов Христов - военен следовател във Военноокръжна прокуратура - София.  
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА становището за притежаваните професионални качества на Недко Цолов Петров - административен ръководител - председател на Районен съд - Ботевград. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1 на Недко Цолов Петров - административен ръководител - председател на Районен съд - Ботевград, за запознаване.

1.3. ПРЕДОСТАВЯ становището по т. 1.1 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Военен съд – София. 

1.4. ВНАСЯ предложението за провеждане на избор в заседанието на Съдийската колегия, насрочено на 02.07.2024 г., за разглеждане и произнасяне.

1.5. ПРИЕМА становището за притежаваните професионални качества на Мадлен Георгиева Димитрова-Гебрева - изпълняващ функциите „административен ръководител - председател“ на Военен съд - София. 

1.6. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.5 на Мадлен Георгиева Димитрова-Гебрева - изпълняващ функциите „административен ръководител - председател“ на Военен съд - София, за запознаване.

1.7. ПРЕДОСТАВЯ становището по т. 1.6 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Военен съд – София. 

1.8. ВНАСЯ предложението за провеждане на избор в заседанието на Съдийската колегия, насрочено на 02.07.2024 г., за разглеждане и произнасяне.

1.9. ПРИЕМА становището за притежаваните професионални качества на Христо Ценов Христов - военен следовател във Военноокръжна прокуратура - София. 

1.10. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.9 на Христо Ценов Христов - военен следовател във Военноокръжна прокуратура - София, за запознаване.

1.11. ПРЕДОСТАВЯ становището по т. 1.9 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Военен съд – София. 

1.12. ВНАСЯ предложението за провеждане на избор в заседанието на Съдийската колегия, насрочено на 02.07.2024 г., за разглеждане и произнасяне.

Р-2. ОТНОСНО: Извлечение от решение на Съдийската колегия на Висшия съдебен съвет по протокол №26/11.06.2024 г. за извършване на следващо класиране по конкурса за първоначално назначаване в районните съдилища.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ИЗВЪРШВА ЧЕТВЪРТО КЛАСИРАНЕ на кандидатите в конкурса за първоначално назначаване и заемане на длъжността „съдия” в районните съдилища, на основание чл. 29, ал. 3 от Наредба №1 от 9 февруари 2017 г., във връзка със заявление от Ирен Цановска за отказ от участие в конкурса и заявление от Теодора Кюлджийска за отказ от заемане на длъжността, на която е класирана.

2.2. РЕШЕНИЕТО по т. 2.1. да се публикува на интернет страницата на ВСС във връзка с 3-дневния срок за подаване на писмени заявления, съгласно изискванията на чл. 29, ал. 3 от Наредба №1 от 9 февруари 2017 г.

Р-3. ОТНОСНО: Произнасяне по допустимостта на кандидата - участник в процедура за избор на административен ръководител - председател на Окръжен съд - Перник и на Районен съд -  Горна Оряховица и предложение до Съдийската колегия за определяне на дата за провеждане на събеседване.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ДОПУСКА, на основание чл. 194а, ал. 2 от ЗСВ, до участие в процедура за избор на административен ръководител - председател на Окръжен съд – Перник, открита с решение на Съдийската колегия на Висшия съдебен съвет по пр. №25/26.07.2023 г. (обн. ДВ, бр. 76/05.09.2023 г.), следните кандидати: 

Административен ръководител - председател на
Окръжен съд - Перник
ДОПУСНАТИ КАНДИДАТИ

ВХ.№	
ИМЕ	ЗАЕМАНА ДЛЪЖНОСТ КЪМ МОМЕНТА	

ВСС-12556/05.10.2023 г.	
Диана Младенова Йорданова-Матеева 	
съдия в Районен съд - Перник	
ВСС-12530/04.10.2023 г. ДОПУСНАТ С РЕШЕНИЕ НА КАК-СК ПО ПР. №34/16.10.2023 Г.	
Калин Кирилов Баталски	
и. ф. административен ръководител – председател на Окръжен съд - Перник	

3.2. ОБЯВЯВА, на основание чл. 194а, ал. 4 от Закона за съдебната власт, списъка с допуснатите до участие в избора по т. 1 кандидати на страницата на Висшия съдебен съвет в интернет. 

3.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (ОБН. ДВ, БР. 106/22.12.2023 Г.), ДА ОПРЕДЕЛИ дата за провеждане на събеседване с допуснатите кандидати в процедурата за избор на административен ръководител - председател на Окръжен съд – Перник. 

3.4. ВНАСЯ предложението по т. 3.3 в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 18.06.2024 г., за разглеждане и произнасяне. 

3.5 ОТЛАГА произнасянето по допустимостта на кандидата за участие в процедурата по избор на административен ръководител – председател на Районен съд – Горна Оряховица – Златина Пламенова Личева-Денева – административен ръководител – председател на Районен съд – Горна Оряховица, до приемане на комплексна оценка от извънредно атестиране по чл. 196, ал. 1, т. 4 от ЗСВ. 

3.6. ОТКРИВА, на основание чл. 58, ал.1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране на Златина Пламенова Личева-Денева – административен ръководител – председател на Районен съд – Горна Оряховица, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ, за периода 07.05.2019 г. – 07.05.2024 г. 

3.7. Да се изискат от административния ръководител на Районен съд – Горна Оряховица необходимите документи за провеждане на атестиране по чл. 58, ал. 2, във връзка с чл. 58, ал. 1, изр. второ от Наредбата. 

Мотиви: За кандидата са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно: изминали повече от 5 години от последното проведено извънредно атестиране и участие на магистрата в процедура по избор на административен ръководител на орган на съдебна власт. 

3.8. Решенията по предходните точки да се публикуват на интернет страницата на Висшия съдебен съвет, в раздел „Важно“ - „Конкурсни процедури“ - „Избор на административни ръководители“.

Р-4. ОТНОСНО: Молба от Веселина Иванова Димчева - съдия в Районен съд - Благоевград и Миглена Северинова Кавалова - съдия в Районен съд - Дупница за преместване на основание чл. 194, ал. 2 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ПРЕМЕСТИ, на основание чл. 194, ал. 2 от ЗСВ, Веселина Иванова Димчева – съдия в Районен съд – Благоевград, на длъжност „съдия” в Районен съд – Дупница и Миглена Северинова Кавалова- Шекирова – съдия в Районен съд – Дупница, на длъжност „съдия” в Районен съд - Благоевград, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

Мотиви: Комисията е сезирана с молба от Веселина Иванова Димчева – съдия в Районен съд – Благоевград и молба от Миглена Северинова Кавалова-Шекирова – съдия в Районен съд – Дупница, за преместването им без конкурс, по смисъла на разпоредбата на чл. 194, ал. 2 от ЗСВ. 
От страна на административните ръководители на Районен съд – Благоевград и Районен съд – Дупница е изразено изрично съгласие за размяна и респективно уважаване на подалите молби магистрати по този ред. С оглед гореизложеното, Комисията по атестирането и конкурсите към Съдийската колегия намира, че е изпълнен фактическият състав на разпоредбата на чл. 194, ал. 2 от ЗСВ и искането на съдиите от двата органа на съдебната власт за размяна е основателно.

4.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ВЪЗЛОЖИ на преместените магистрати да довършат започнатите с тяхно участие наказателни дела, на които е даден ход на съдебното следствие, ако има такива, както и да изготвят съдебните актове по обявените за решаване дела.

4.3. Решението може да се обжалва пред 3-членен състав на Върховния административен съд в 14-дневен срок от съобщаването му.

4.4. ВНАСЯ предложенията в заседание на Съдийската колегия на Висшия съдебен, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 18.06.2024 г., за разглеждане и произнасяне.	

Р-5. ОТНОСНО: Молба от Веселина Тенчева Чолакова – съдия в Административен съд – Варна за освобождаване от заеманата длъжност на основание чл. 165, ал. 1, т. 2 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. Във връзка с молба вх. №ВСС-8723 от 11.06.2024 г., изпратена чрез административния ръководител – председател на Административен съд – Варна, да се покани Веселина Тенчева Чолакова – съдия в Административен съд – Варна, за изслушване в заседание на Съдийската колегия, насрочено за 25.06.2024 г., от 9,30 часа в сградата на Висшия съдебен съвет, ул. „Екзарх Йосиф” №12. 

5.2. Да се изиска от Софийска градска прокуратура информация дали срещу Веселина Тенчева Чолакова – съдия в Административен съд – Варна, има образувано досъдебно производство и от коя дата.

Р-6. ОТНОСНО: Заявление от Мария Коритска за отказ от участие в конкурса за младши съдии в окръжните съдилища, обявен с решение на Съдийската колегия по протокол №2/30.01.2024 г. (обн. ДВ бр. 10/02.02.2024г.).
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.), ДА ПРЕКРАТИ по отношение на Мария Коритска конкурсната процедура за младши съдии в окръжните съдилища по обявения конкурс с решение на Съдийската колегия на Висшия съдебен съвет по Протокол №2/30.01.2024 г. (обн. ДВ, бр. 10/02.02.2024 г.), поради постъпил отказ от участие в конкурса. 

6.2. Решението по т. 6.1. може да се обжалва пред 3-членен състав на Върховния административен съд в 14-дневен срок от съобщаването му.

6.2. ВНАСЯ предложенията в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 18.06.2024 г., за разглеждане и произнасяне. 

Р-7. ОТНОСНО: Заявления от кандидати за предоставяне на информация и материали по конкурса за повишаване в длъжност „съдия“ във Върховен касационен съд – гражданска колегия.
Разглеждането на точката е поставено на съвместно обсъждане с т. Р–11 от настоящия дневен ред.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. Да се предоставят на Цвета Стоянова Желязкова – съдия в Софийски градски съд, копие от индивидуалните протоколи на членовете на конкурсната комисия, ведно с мотивираното становище, в частта относно нейното оценяване, по конкурса за повишаване в длъжност „съдия“ във Върховен касационен съд – гражданска колегия.

7.2. Да се предоставят на Любка Емилова Голакова – съдия в Софийски градски съд, копие от индивидуалните протоколи на членовете на конкурсната комисия, ведно с мотивираното становище, в частта относно нейното оценяване, по конкурса за повишаване в длъжност „съдия“ във Върховен касационен съд – гражданска колегия.

7.3. Да се предоставят на Станимира Стефанова Иванова – съдия в Софийски градски съд, копие от индивидуалните протоколи на членовете на конкурсната комисия, ведно с мотивираното становище, в частта относно нейното оценяване, по конкурса за повишаване в длъжност „съдия“ във Върховен касационен съд – гражданска колегия.

7.4. Да се предоставят на Милен Георгиев Василев – съдия в Софийски апелативен съд, копие от индивидуалните протоколи на членовете на конкурсната комисия ведно с мотивираното становище, в частта относно неговото оценяване по конкурсите за повишаване в длъжност „съдия“ във Върховен касационен съд – гражданска колегия и за повишаване във Върховния административен съд.

7.5. Въпросите, по отношение искането за предоставяне на мотивираното становище в пълнота, както и на информация за отводите на членове на конкурсната комисия по отношение оценяването на част от кандидатите, да бъдат внесени в Съдийска колегия, за заседанието й насрочено на 25.06.2024 г., за разглеждане и произнасяне.

Р-8. ОТНОСНО: Определяне на изпълняващ функциите – административен ръководител – председател на Окръжен съд – Ямбол.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. Отлага разглеждането на т. Р-8 от настоящия дневен ред за следващо заседание на Комисията по атестирането и конкурсите.

8.2. С оглед постъпило писмено несъгласие от съдия Росица Стоянова Стоева – заместник-председател на Окръжен съд – Ямбол, за определянето й за изпълняващ функциите „административен ръководител - председател“ на Окръжен съд - Ямбол, да се отправи запитване до съдиите в Окръжен съд - Ямбол по реда на старшинството за изразяване на становище - съгласие или несъгласие за временно изпълняване функциите „административен ръководител“ на Окръжен съд – Ямбол до встъпване в длъжност на нов председател на съда. 
В случай на липса на съгласие от магистратите в органа, да бъде уведомен административният ръководител – председател на Апелативен съд – Бургас за становище (предложение) за определяне на изпълняващ функциите „административен ръководител – председател“ на Окръжен съд – Ямбол.

Р-9. ОТНОСНО: Становище от директора на дирекция „ИТСС“ във връзка с решение по пр. №13/15.04.2024 г. относно проучването на възможности за въвеждане на видеозаснемане при провеждане на писмените и устните изпити по конкурсите за съдии.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9. Да се възложи на директора на дирекция „Информационни технологии и съдебна статистика“ да извърши пазарно проучване и да предостави информация на Комисията по отношение на резултатите от проучването и параметрите на евентуален договор с фирма – изпълнител, за извършване на видеозаснемане при провеждане на писмените и устните изпити по конкурсите за съдии при съобразяване на техническите параметри в доклада на директора на дирекция „Информационни технологии и съдебна статистика“ от 04.06.2024 г. за провеждане на писмен изпит в залите на Софийски университет „Св. Климент Охридски“ и устен изпит в Националния институт на правосъдието.

Р-10. ОТНОСНО: Писмо от административния ръководител - председател на Окръжен съд - Добрич относно липсата на функционалност в ЕИСС за избор на съдебни актове на случаен принцип.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10. Изпраща писмото, ведно с писма вх. №ВСС-13316/2023 г. и вх. №ВСС-13317/2023 г. на СГС, чрез дирекция „Информационни технологии и съдебна статистика“, по компетентност на работната група по Проект „Укрепване, доразвитие и надграждане на Единната информационна система на съдилищата“, за становище относно възможността и предприемането на действия за надграждане на ЕИСС с модул, позволяващ избор на съдебни актове на случаен принцип.

ЕДИННИ ФОРМУЛЯРИ

С-1. ОТНОСНО: Периодично атестиране на Петрослав Волев Кънев - съдия в Софийския районен съд. (вх.№ВСС-7157/10.05.2023 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1.  ПРИЕМА ИЗЦЯЛО обобщения доклад на атестационния състав ведно с направеното предложение за периодично атестиране на Петрослав Волев Кънев - съдия в Софийския районен съд. 

1.2. Налице са условията по чл. 196, ал. 1, т. 3 от ЗСВ за провеждане на периодично атестиране на Петрослав Волев Кънев - съдия в Софийския районен съд. 

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 100 (сто) точки на Петрослав Волев Кънев - съдия в Софийския районен съд. 

1.4. ПРЕДОСТАВЯ, на основание чл. 205, ал. 1 от ЗСВ, на Петрослав Волев Кънев - съдия в Софийския районен съд, резултатите от атестирането, за запознаване. 

1.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на периодично атестиране, на основание чл. 196, ал. 1, т. 3 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Кънев. 

ДОПЪЛНИТЕЛНА ТОЧКА

Р-11. ОТНОСНО: Заявление от съдия Милен Василев за предоставяне на материали по конкурса за повишаване в длъжност „съдия“ във Върховен касационен съд – гражданска колегия.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11. Разглежда т. Р-11 съвместно с т. Р-7 от настоящия дневен ред. 

ЗАМ.-ПРЕДСЕДАТЕЛ НА КОМИСИЯТА
ПО АТЕСТИРАНЕТО И КОНКУРСИТЕ
КЪМ СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ: (п) 
ВЕРОНИКА ИМОВА